Luin naisesta, joka antoi kummilapselleen lahjaksi ison tyhjän pahvilaatikon. Outoa! Mutta laatikosta syntyi koukuttavampi leikki kuin yhdestäkään lelusta. Siitä voi rakentaa ite.
Laatikoista syntyy autoja, laivoja, torikioskeja ja avaruusaluksia (provinkki: ota avuksi nippusiteet).
Lapseni keksivät, minä saan auttaa: Kas, siivet ja ratti asettuvat paikoilleen. Taskulamput kiinnittyvät etuvaloiksi, ja pahvihylsy on tähystysputki. Vanha pesukoneenletku kylkeen ja näppäimistö ohjaamon seinään – ja 3-2-1, kohti tuntemattomia galakseja!
Anna Ruohonen pääsee omassa olohuoneessaan avaruusmatkoille kahden luotettavan pilotin kyydissä.